Ernesto Geisel
<s>Ernesto Beckmann Geisel (Bento Gonçalves, 3. kolovoza 1907. – Rio de Janeiro, 12. rujna 1996.), je bio brazilski vojni zapovjednik i političar koji je služio kao 29. predsjednik Brazila u razdoblju vojne diktature.</s>

<s>Rodio se u gradu Bento Gonçalves, Rio Grande do Sul.</s><s>Roditelji su mu bili njemački protestantski useljenici u Brazil.</s><s>U djetinjstvu je jednako tečno govorio i njemački i portugalski, što je bila zasluga njegova oca.</s><s>Imao je i starijeg brata Orlanda, koji će kasnije igrati ulogu u kabinetu predsjednika Emílija Médicija.</s>

<s>Rano se priključio vojsci i diplomirao 1925. godine kao prvi u klasi, a dodatnu diplomu ostvario je 1928. godine, nakon čega se priključio artiljeriji.</s><s>Geisel je, direktno ili indirektno, bio sudionik svih najvažnijih događaja u Brazilu u XX. vijeku.</s><s>Posvjedočio je Revoluciji 1930. godine kojom je na vlast došao Getúlio Vargas, ali i državni udar 1964. godine kojim je svrgnut João Goulart, a u državu uvedena vojna diktatura.</s><s>U trenutku izbijanja državnog udara, Geisel je bio načelnik oružanih snaga, poziciju koju je zadržao i za vlasti Humberta Castela Branca.</s>

<s>Godine 1969. imenovan je predsjednikom Petrobrasa, državne naftne kompanije.</s><s>Godine 1940. oženio se Lucy Markus, s kojom je imao dvoje djece - kći Amáliju Lucy, koja će postati sveučilišna profesorica, te sina Orlanda, koji je poginuo 1957. godine u željezničkoj nesreći.</s><s>Geisel se nikada nije potpuno oporavio od ove tragedije.</s><s>Njegova udovica poginula je u automobilskoj nesreći 2000. godine.</s>

<s>Godine 1973., predsjednik Emílio Garrastazu Médici ga uz podršku vojske imenuje kandidatom ARENA-e za predsjednika.</s><s>Tada je predsjednika de facto birala vojska, što je formalno potvrđivao Kongres.</s><s>Geisel je 1974. godina izabran uvjerljivom većinom.</s><s>Svečano je prisegnuo 15. ožujka 1974. godine</s>

<s>Tijekom "olovnih godina", Geisel je ipak bio manji diktator nego njegovi prethodnici i njegov nasljednik.</s><s>Sudjelovao je i u kontroverznoj operaciji Kondor.</s><s>No, ljevičari su tokom 1970-ih i dalje bili meta represije pa su se gerilski pokreti mahom utišali, što je Geiselu drastično olakšalo posao.</s><s>Cenzura je i dalje bila na snazi, kao i kontroverzni Ustavni zakon br. 5. Geisel je započeo proces znan kao distensao koji je donio neke elemente demokracije.</s><s>Iako je bio antikomunist, Geisel je činio značajne ustupke prema komunistima, uspostavivši čak službene odnose s NR Kinom i Angolom.</s><s>To je dovelo do zahlađenja odnosa sa Sjedinjenim Državama, međutim dvije su zemlje ostale saveznici.</s>

<s>Povukao se nakon isteka petogodišnjeg mandata 1979. godine, a naslijedio ga je João Figueiredo.</s><s>Preminuo je u Rio de Janeiru 12. rujna 1996. godine.</s>

<s>Predsjednici Brazila
Brazilski političari
Brazilski vojskovođe‎</s>

